《秋兴次梅文渊五首 其一》
明代·江源

北风吹断木犀枝，物色无时不系思。今日正须怜曲突，此身何必叹支离。

投簪谁复王官隐，流涕深知太傅悲。见说朝阳有鸣凤，岂无封事献彤池。

作者简介：明广东番禺人，字一原。成化五年进士。任上饶知县，清讼狱，百姓感服。迁户部主事，历郎中，清慎自持，且有文誉。以忤权贵出为江西按察佥事。综理屯田水利，烛奸刷弊，不动声色。擢四川副使，乞休归，优游泉石，以诗自娱。卒年七十二。有《桂轩集》。